sasicodes/solvari-1 huggingface dataset:
விளக்கம் பொய் கூறுமியல்புடையார்க்குக் கல்விநலம் கைகூடாது கைப்பொருளுக்குங் கேடுவரும் எப்பொழுதும் துன்பங்கள் வந்தவண்ண மிருக்கும் ஆதலால் பொய்கூறாதொழிமின் என்றவாறு வாய்மை அறங்களுட் சிறந்ததாதல் போன்று பொய்ம்மை தீவினைகளுட் சிறந்ததாதலின் பொய்யராகிய தீவினையாளர்க்கு இடையறாது துன்பங்கள் வந்தவண்ணமிருக்கும் என்பார் நல்லில் செல்லல்களால் நலிவுண்டாம் என்றார்.
இதன் பொருள் அறிந்தார் மெய்யுணர்வுடைய சான்றோர் உலகினரை நோக்கி நமரங்காள் நீயிர் உலகு உயர்சீர்த்தி உடன் விளங்க நிலை கொள்ளின்இவ்வுலகுள்ள துணையும் அதனோடிணைந்து நிற்கும் உயரிய புகழோடு நின்று நிலவுதல் வேண்டுவீராயினும் நிலை இல் கதி நான்கின் இடை நின்று அல்லது நிலையுதலில்லாத நால்வகைப் பிறப்பின்கட்பட்டுத் தடுமாறும் அலகில் துயர் அஞ்சினும்துன்புற்று நெஞ்சு தடுமாறுதற்குக் காரணமான எண்ணிறந்த துயரங்களை அஞ்சி வீடுபெற விழைதிராயினும் உயிர் அஞ்ச வரும் வஞ்சக் கொலை ஒழிமின்உயிரினங்கள் பெரிதும் அஞ்சும்படி நிகழுகின்ற கொலைத்தொழிலை ஒழித்துவிடுவீராக என்று நனி கூறினர்என்று மிகவும் விதந்தெடுத்துக் கூறிப்போந்தனர் ஆதலால் கொலைவினையை ஒழிப்பீராக என்பதாம்.
விளக்கம் இம்மைப் பயனையும் வீடு பேற்றினையும் ஒரு சேர அளிக்கவல்லது கொல்லாமை என்னும் நல்லறம் ஒன்றேயாகும் ஆதலால் எல்லீரும் அவ்வறத்தினைக் கடைப்பிடித் தொழுகுமின் என்றவாறு.
இனி கொல்லாமை என்னும் அறமே அறங்களிலெல்லாம் தலைசிறந்த தென்பதனையும் அவ்வறமே இம்மைப் பயனையும் மறுமைப் பயனையும் வீடு பேற்றினையும் ஒரு சேரத் தரவல்லதென்பதனையும் திருக்குறளின் கொல்லாமை என்னும் அதிகாரத்திற்கு ஆசிரியர் பரிமேலழகர் இது கொல்லாமை மேற்கூறிய அறங்கள் எல்லாவற்றினுஞ் சிறப்புடையத்தாய்க் கூறாத வறங்களையும் அகப்படுத்து நிற்றலின் இறுதிக் கண் வைக்கப்பட்டது என்று கூறும் முன்னுரையாம் பொன்னுரை யானும் தெய்வப்புலமைத் திருவள்ளுவனார்.
என வோதுந் திருக்குறளானும் அதற்கு ஆசிரியர் பரிமேலழகர் மிகப் பெரிய அறஞ்செய்தாரும் மிகப் பெரிய பாவஞ் செய்தாரும் முறையானன்றி இம்மை தன்னுள்ளே அவற்றின் பயன் அனுபவிப்பரென்னும் அறநூற் றுணிபு பற்றி இப் பேரறஞ் செய்தான்றானும் கொல்லப்படான் படானாகவே அடியிற் கட்டிய வாழ்நாள் இடையூறின்றி எய்துமென்பார்.
இதன் பொருள் வெள்ளம் மறவி விறல்வேந்தர் தீ தாயம் கள்வர் என்று செல்வமானது வெள்ளமும் மறதியும் வெற்றியுடைய வேந்தரும் நெருப்பும் தாயத்தாரும் கள்வரும் என்று கூறப்படுகின்ற இ ஆறில் கைகரப்பத் தீர்ந்து அகலும் இந்த ஆறு வழிகளானும் உடையவனது கையினின்றும் மறைவாக ஒழிந்துபோகும் இயல்புடையதாம் உள் இல்பொருளை ஒட்டாது.
ஆதலால் உள்ளீடற்ற பொய்யாகிய பொருளைப் பற்றாமல் ஒழிந்தவர் துறந்த சான்றோர் எள்ளும் பெருந்துயர் நோய் எவ்வம்பிறர் இகழ்தற்குக் காரணமான பெரிய துயரங்களைச் செய்யும் பிறவிப் பிணியாகிய துன்பத்தை இகப்ப நீங்கி உய்வர் என்பதாம்.
இதன் பொருள் ஒழிந்த பிற அறன் உண்டு என்பார்பொருளை யீட்டுதலிலேயே முயன்று இனி இப்பொருளால் யாம் செய்யக் கடவனவாய் எஞ்சிய பிற அறச் செயல்களும் உண்டு அவற்றை இனியேனும் செய்குவம் என்று கருதுகின்றவர் உட்க பெரிதும் அஞ்சும்படி அழிந்துஅவரிடத்தினின்றும் அழிந்துபோய் பிறர ஆம்பிறருடைய கைப்பொருளாய் விடுகின்ற வம்பப் பொருளை புதுமையையுடைய செல்வத்தை இழந்துபோகூழானே இழப்பெய்தி சிறிதானும் எய்தாது ஒழிந்தார்அச்செல்வத்தின் பயனைச் சிறிதேனும் எய்தப் பெறாத மாந்தர் அழிந்து நெஞ்சழிந்து பெருந்துயர் நோய்க்குஅவ்விழப்பாலுண்டான பெரிய துன்பமாகிய வறுமை நோயால் அல்லாப்பவர்வாழ்நாள் முழுதும் மனஞ்சுழன்று கிடப்பவரே ஆவர் என்பதாம்.
இனி அவற்றைச் செய்வாம் என்று எண்ணியிருக்கும் போதே அவர் அஞ்சும்படி அப்பொருள் அழிந்து பிறர் பொருளாய்விடும் இத்தகைய நிலையாமையுடைய பொருளை ஈட்டி அறஞ் சிறிதேனுஞ் செய்யாது அழிந்தொழிந்தவர் பின்னர் வாணாள் முடியும் துணையும் மனம் வருந்திச் சுழன்று கிடப்பர்.
இதன் பொருள் இன்மை இளிவாம்ஒருவனுக்குப் பொருளின்மையாகிய நல்குரவு தானும் பெரிதும் இழிவைத் தருவதாம் உடைமைமற்றும் அப்பொருட்பேறுதானும் உயிர்க்கு அச்சம்அவனுயிர்க்கே பெரிதும் அச்சத்தைத் தருவதாகும் மன்னல் சிறிது ஆய்மேலும் அப்பொருள் ஒருவன்பால் நிலைபெற்றிருக்கும் பொழுதுதானும் மிகவுஞ் சிறியதாகி மயக்கம் பெரிதாகிஅஃதில்லையாயினும் உண்டாயினும் இரண்டு பொழுதினும் மயக்கம் மிகவுஞ் செய்வதாகி புன்மையுறுக்கும்மாந்தர்க்குக் கீழ்மையையே யுண்டாக்கு மியல்புடைய புரைஇல் பொருளைமேன்மையில்லாத பொருள்களை துன்னாதுபற்றிதலின்றி ஒழிந்தார் அம்மயக்கொழிந்த சான்றோரது துறவு விழுமிதுதுறவொழுக்கமானது மிகவும் சிறப்புடையதாம் என்பதாம்.
இங்ஙனம் எவ்வாற்றானும் மாந்தர்க்குக் கீழ்மையே தருகின்ற பொய்ப்பொருளைப் பற்றாமல் மயக்கொழிந்த சான்றோருடைய துறவொழுக்கமே உலகின்கண் மிகவும் சிறப்புடைய செயலாம் என்றவாறு.
இதன் பொருள் ஈண்டல் அரிது ஆய்வந்து சேருவது மிகவும் அரியதாகி கெடுதல் எளிதாகிஅழிந்துபோவது மிகவும் எளியது ஆகி நாண்டல் அரிதாய்நிலைப்பித்துக் கோடலும் அரிதாகி ஈடுக்கம் பல தரூஉம் பலவேறு துன்பங்களையும் தருகின்ற மாண்பு இல் இயல்புமாட்சிமையில்லாமையையே இயல்பாக உடைய மருவு இல்பொருத்தமற்ற அரும்பொருளை பெறுதற்கரிய இவ்வுலகப் பொருள்களை வேண்டாது ஒழித்தார்விரும்பாது துறந்த சான்றோருடைய விறல்வெற்றியே விழுமிதுஉலகின் கண் பெறக்கிடந்த வெற்றிகளுள் வைத்துத் தலைசிறந்த வெற்றி என்பதாம்.
இதன் பொருள் இல் எனின் வாழ்க்கையும் இல்லைஇவ்வுலகின்கண் ஒருவனுக்குப் பொருள் இல்லையானால் அவனுக்கு நல்வாழ்க்கையும் இல்லையாய்விடும் உண்டு ஆய்விடின்மற்றுப் பொருள் உண்டாகுமானாலும் கயவர் கொல்வர்கள்வர் முதலிய கொடியவர்கள் அதனைக் கைப்பற்றும் பொருட்டு அப் பொருளுடையானைக் கொன்று விடுவர் கொளப்பட்டும் வீடுவர்கொல்லாமல் பொருளை மட்டும் கவர்ந்துகொண்ட விடத்தும் பொருளுடையோர் ஏக்கத்தாற் றாமே உயிர் நீப்பர் இல்லை உண்டாய்விடில்அல்லதூஉம் ஒருவனுக்குப் பொருள் இல்லாமையாகிய வறுமையுண்டாய் விட்டாலோ இம்மை மறுமைக்கும் புல் என்று காட்டும் இம்மையினும் மறுமையினும் அவ்வறியவனுடைய வாழ்க்கை பயனற்றதாய்ப் பொலிவிழந்து காணப்படும் புணர்வதும் அன்றேஅப்பொருள்தானும் ஒருவன் விரும்பியபொழுது அவன்பால் வந்து சேர்வதுமில்லை ஆகவே இத்தகைய பொருளின்பாற் பற்றுவையாது துறந்துபோதலே சிறப்பாம் என்பதாம்.
வறுமையுடையோர் உணவின்மை முதலியவற்றாற் றுன்புறுதலும் அறமுதலியன செய்யமாட்டாமையின் துறக்கம் புகமாட்டாமையும் பிறவும் ஈதல் முதலிய நல்லறம் பல செய்தார்க்கன்றித் துறக்கவுலக வாழ்வு கிடையாதாகலின் இன்மை மறுமை வாழ்க்கையையும் கெடுக்கும் என்பது கருத்து வேல்கண் மடவார் விழைவு ஒழிய நெஞ்சமே வேல்போலும் கண்களையும் மடப்பத்தையும் உடைய மகளிர் நம்மை விரும்பாது புறக்கணிப்பவும் யாம் விழைய யாம்மட்டும் அம்மகளிரை விரும்பவும் கோல்கண் நெறிகாட்டகோலாகிய கண்ணே இனி நமக்கு வழிகாட்டும் கருவியாகவும் கொல் கூற்று உழையது ஆம் கொல்கின்ற கூற்றுவனிடத்திற்கு அணுகியதாகிய நாற்பது இகந்தாம்நாற்பதியாட்டை யகவையினையும் கடந்தொழிந்தோம் நரைத்தூதும் வந்ததுசாக்காட்டினை யறிவிக்கின்ற மறலியின் தூதாகிய நரையும் வந்துற்றது இளமை நிலையாதுஇளமை நிலைத்திராதென்று முணர்ந்து கொண்டோமன்றே?
வேற்கண் மடவார் நம்மை விழையாராகவும் யாம்மட்டும் அவரை விழைதல் நாணுதல் தகவுடைத் தென்பான் மடவார் விழைவு ஒழிய யாம் விழைய நாற்பது இகந்தாம் என்றான்.
இவ்வாறு அற முதலியவற்றை அறிதலின்றிப் பயன்படாமல் மூப்பதற்கு முன்பே இளமைப் பருவத்தே தவமும் தானமும் நிகழ்த்தி உய்வீராக வென்று செவியறிவுறுத்தபடியாம்.
இதன் பொருள் இளமையும் நிலையாஇன்பநுகர்தற்குரிய இளமைப்பருவமும் நிலைத்திராதுநீரிற் குமிழிபோல அழிந்துபோம் இன்பமும் நின்ற அல்லநுகரும் இன்பங்கள் தாமும் நிலைத்து நிற்கு மியல்புடையனவல்ல வளமையும் அஃதேபோல்அவ்வின்பத்திற்குக் காரணமான செல்வங்களும் நிற்பனவல்ல வைகலுந் துன்ப வெள்ளம்அவ்வின்பம் நிலையா ததோடு வாழ்க்கையின்கண் நடோறும் துன்பமே மிகுதியாகவும் உள்ளன உள என நினையாதேஆதலால் இளமையும் இன்பமும் வளமையும் நம்பாலுளவென்று செம்மாந்திராமல் விளைநிலம் உழுவார் போல்விளைகின்ற நன்செயை உழுகின்ற வேளாண்மாக்கள் எதிரியாண்டிற்கு அவ்விளைவினின்றும் விதை கொள்ளுமாறு போலே நீர்நீவிரும் செல்கதிக்கு என்றும் என்றும்நாடோறும் இனிச் சென்று பிறக்கின்ற பிறப்பிற்கு ஆக்கமாக வித்துஅறமாகிய வித்தினை வீழ்நாள் படாமல் செய்து கொண்மின் செய்துகொள்ளக் கடவீர் என்பதாம்.
விளக்கம் நீயிரிளமை முதலியவற்றால் மகிழ்ந்து வாளா விருந்து விடாமல் இப்பொழுதே அறமுதலியன செய்து செல்லுந் தேயத்துக்கு ஆக்கஞ் செய்து கொண்மின்.
ஆற்றுணுக் கொள்ளா தடிபுறத்து வைப்பிரே யல்லிர் போலும் கூற்றங் கொண்டோடத் தமியே கொடுநெறிக்கட் செல்லும் போழ்தின் ஆற்றுணுக் கொள்ளீர் அழகலா லறிவொன்று மிலிரே போலும் இதன் பொருள் பிறப்பு அறுக்கல் உற்றார்க்குபிறப்பறுத்தலை மேற்கொண்டார்க்கு உடம்பும் மிகைஅதற்குக் கருவியாகிய உடம்புதானும் மிகையாம் மற்றும் தொடர்ப்பாடு எவன்அங்ஙனமானபின் மேலே இயைபில்லனவும் சில தொடர்ப்பாடு உளவாதல் என்னும் அவை உள்வழிஅவையிற்றின் தொடர்ப்பாடுளவாயவிடத்து பற்றா வினையாய்மேலும் மேலும் அவற்றின்பாற் பற்றுண்டாகி அப்பற்றுக் காரணமாக வினைகளுமுண்டாகி பலப்பல யோனிகள்உயிர்தானும் அவ்வினைகள் காரணமாக எண்ணிறந்த பிறவிகளிடத்தும் அற்று ஆய்முன்போலவே பிறந்து உழலும்இன்ப துன்பங்களிற் கிடந்துழலா நிற்கும் அறுத்தற்கு அரிது இவ்வாறு வளர்ந்துவிட்ட பற்றினை மீண்டும் அறுத்தற்கு மியலாது கண்டீர் என்பதாம்.
அது வருமாறு உடம்பென்ற பொதுமையான் உருவுடம்பும் அருவுடம்பும் கொள்ளப்படும் அவற்றுள் அருவுடம்பாவது பத்துவகை யிந்திரிய வுணர்வோடும் ஐவகை வாயுக்களோடும் காம வினைவிளைவுகளோடும் கூடிய மனம்.
இதன்கட் பற்று நிலையாமை யுணர்ந்த துணையான் விடாமையின் விடுதற்குபாயம் முன்னர்க் கூறுப இவ்வுடம்புகளால் துன்பம் இடையறாது வருதலை யுணர்ந்து இவற்றானாய கட்டினை இறைப் பொழுதும் பெறாது வீட்டின்கண் விரைதலின் உடம்புமிகை யென்றார்.
இதனால் அகப்பற்று விடுதல் கூறப்பட்டது எனவரும் இதன் பொருள் பற்றினான் ஆகிய பாவத்தை மீட்டும் பற்றொடு நின்று பறைக்குறும் ஆறுஒருவன் தனது பற்றுடைமை காரணமாக எய்திய தீவினையை மீண்டும் அப்பற்றுடையனாகவே நின்று தேய்த்தொழிக்கும் முயற்சி என் ஒக்கும் எதனை ஒக்கும் என்று வினவின் உற்ற உதிரம் ஒழிப்பான்ஒருவன் தன்னாடையிலுற்ற குருதிக் கறையினைப் போக்குவதற்கு கலிங்கத்தைஅந்த ஆடையினை மீண்டும் அது தோய்த்துக் கழுவுதல் ஒக்கும்அந்தக் குருதியிலேயே போகட்டுக் கழுவுவதனையே ஒப்பதாம் என்பதாம்.
விளக்கம் பற்றுடைமையாலுற்ற துன்பம் போக்க முயல்பவர் மீண்டும் வேறு பொருள்களைப் பற்றுமாற்றாற் போக்கமுற்படுதல் ஆடையிற்பட்ட குருதிக் கறையைப் போக்குபவர் மீண்டும் அவ்வாடையைக் குருதியிலேயே தோய்ப்பது போன்று பேதைமையுடைத்து ஆதலால் பற்றறுப்போர் விடல் வேண்டும் வேண்டியதெல்லாம் ஒருங்கு என்றவாறு.
இதன் பொருள் நானந் தோய்குழல்புழுகளைந்த கூந்தலையுடைய நங்காய் தானம் செய்திலம்யாமோ கழிந்த நம் வாழ்நாளிலே ஈதல் முதலிய நல்லறங்களைச் செய்திலேம் தவமம் அன்னது முதுமைப் பருவமெய்தியும் தவவொழுக்கமும் மேற்கொண்டிலேம் மானம் தீர்ந்தவர்மாண்பிறந்த மானமுதலிய குற்றங்களினின்றும் விலகிய சான்றோர் மாற்றம் பொய்யல்ல கூறிய அந்நல்லறங்கள் பொய்மையுடையன அல்லவே கானம் தோய் நிலவில் கழிவெய்தினம்அந்தோ அரிது பெறுமிம் மக்கட் பிறப்பில் நமக்குற்ற வாழ்நாள் எல்லாம் காட்டில் எறிந்த நிலாப்போல வறிதே கழியப்பெற்றேம் நமக்கு உய்தல் உண்டோஇனி நமக்கு உய்தியுண்டாகுமோ என்செய்கேம் என்பதாம்.
விளக்கம் இது வாழ்நாளிற் பெரும்பகுதியைக் காமநுகர்ச்சியிலே கழித்துக் காமஞ் சான்ற கடைக்கோட்காலைத் தன் வாழ்க்கைத் துணை வியை நோக்கி ஒரு காமுகன் இருங்கிக் கூறியதென்க.
இனி நல்லோர் கூறிய நல்லறங் கொள்ளாது வாழ்நாள் எல்லாம் வீணாளாக்கி மடிந்து நரகிற் கிடந்துழல்வோர் கூற்றாக வருகின்ற பெண்டீர் மக்கள் கிளைஞ ரிவர் பின்னுக் குதவி யென்றெண்ணிக் கண்டீரறத்தை விட்டவராற் கடன்பட் டிறுத்தோ மென்பர் சிலர் உண்டீ ருடுத்தீர் சுற்றத்தீ ருற்ற வேளைக் கொருவரும் வந் தண்டீ ரந்தோ வும்மை நம்பி யான திதுவோ வென்பர் சிலர் இதன் பொருள் வெருவந்த துன்பம்அச்சம் வருதற்குக் காரணமான துன்பத்தினின்றும் விடுக்கும் திறலோன் ஒருவன் உளன் என்னும் ஆறு விடுவிக்கும் பேராற்றலுடைய இறைவன் ஒருவனே உளன் என்னும் மெய்யுணர்வு பெறுமின் பலர் என்று எண்ணிஉலகிற்கு இறைவராவார் பலர் என்று எண்ணியும் பருவந்துதுன்பம் வந்துற்ற காலத்தே இவை பிறரால் வந்ததென்று கருதி வருந்தி உள்ளத்து உவத்தல்இன்பம் வந்த காலத்து இவை யாம் தேட வந்தனவென்று கருதி உள்ளத்தே மகிழ்ந்தும் வாழ்வதனை ஒருவந்தம் ஒழிமின்ஒருதலையாக விட்டொழிவீராக என்பதாம்.
இதன் பொருள் மெய்த்தவம் இல்லான்முற்பிறப்பிலே செய்த வாய்மையான தவத்தினை இல்லாதவன் பொருளொடு போகங்கட்குசெல்வம் பெறுதற்கும் அவற்றானின்பம் நுகருதற்கும் உழந்து எய்த்துபெரிதும் முயன்று இளைத்து இடர்ப்படும் ஆறுதுன்புறும்வகை என் ஒக்கும்என்னின்எதனை ஒக்கும் என்னின் வித்து இன்றிமுற்படச் சேர்த்துக் கொள்ளற்கியன்ற விதை சிறிதுமில்லாமலே ஏர்தந்துஉழவெருது கலப்பை முதலிய கருவிகளைக் கொணர்ந்து உழவு ஒன்றிஉழவுத் தொழிலிலே பொருத்தி உய்த்துஎருதுகளைச் செலுத்தி ஆற்றவும் உழுதுமிகவும் ஆழமாக உழுது பைங்கூழ் விளைக்குறல் பசிய பயிரை விளைக்க முயல்வதனையே ஒக்கும் என்பதாம்.
ஆகவே எல்லோரும் தவவொழுக்கம் மேற்கொள்ளல் வேண்டும் என்றாராயிற்று இதன் பொருள் குலந்தரும்பொருளானது மக்கட்கு உயர்ந்த குடிப்பெருமையை யுண்டாக்கும் கல்விகொணர்ந்து முடிக்கும் கல்விச் செல்வத்தைப் பிற விடங்களினின்று கொடுவந்து நிறைவுறச் செய்யும் அலந்த கிளைகள் அழிபசி தீர்க்கும்வறுமையானலிந்த தம் சுற்றத்தாருடைய மிக்க பசியைத் தீர்த்துய்யக் கொள்ளும் ஆதலாலே நிலம்பக வெம்பிய நீள்சுரம்போகிநிலம் பிளந்து போகும் படி வெப்பமுற்ற நெடிய பாலை நிலத்தினைக் கடந்து சென்றேனும் புலம்பு இல்பொருள் தரதுயிரின்மைக்குக் காரணமான பொருளை மாந்தர் ஈட்டிக் கொணரின் புன்கண்மை உண்டோ பின்னர் அவர் பால் துன்பம் உண்டாகுமோ?
விளக்கம் பொருள் மாந்தர்க்கு உயர்குடி பெருமையைத் தரும் அறிவுச் செல்வத்தையும் வரவழைத்துக் கொடுக்கும் உற்றார் உறவினர் பசிப்பிணியைப் போக்கி அவரை யுய்விக்கும் ஆதலால் மாந்தர் பாலைநிலங் கடந்தும் திரைகடலோடியும் அப்பொருளை நிரம்ப ஈட்டுதல் வேண்டும் என்றவாறு.
பிறநாடுகளிற் சென்றும் பொருளீட்டல் வேண்டும் என்பார் நிலம்பக வெம்பிய நீள் சுரம் போகிப் புலம்பில் பொருள்தரப் புன்கண்மை யுண்டோ என்றார்.
போகியும் எனல் வேண்டிய சிறப்பும்மை சீதத்தன் தான் போய்ப் பொருள்தரக் கருதினான் அங்ஙனம் கருதிக் கம்மியருங் களிறேறுவர் ஆதலால் முயற்சியே நன்றென்று கருதாது வாழாதார் வாழ்க காண்டலின் முயற்சி வேண்டா அறமேயமையுமென்று கருதி முற்பிறப்பில் நல்வினை செய்யப் பெற்றிலே மென்று நொந்து அம் முயற்சியை வெறுத்துக் கலாய்த்திருத்தல் அறிவன்று அதுவேயுமின்றி உள்ளமுடையான் முயற்சியைச் செய்ய ஒருநாளே நிதிதிரளும் அந்நிதியாலே எல்லாத் துப்புரவுகளுமுளவாம் அங்ஙனம் எல்லாமாகின்ற முயற்சியைவிட்டுப் புரைபட்ட உணர்வினவர்கள் வருவது இடைத்தங்கா தென்னுஞ் சொல்லான் மடிந்திருப்பின் அவ்விருப்புப் பகைவர்க்கு ஒரு தலை எடுப்புப் பெற்றாற் போல இனியதாயிருக்கும்.
ஒழிந்த பொருள் நன்கு மதிக்கும் பொருளல்ல ஆதலின் இப்பொருளைக் கொண்டு தம் குலம் நைகிறவளவிலே ஆலமரத்தின் வீழ்போலத் தீச்சொற் பிறவாமற் றங்குலத்தைத் தாங்கல் அதனுட் பிறந்தவருடைய கடனாகும்.
ஆதலால் யானும் முயன்று பொருள் தேடி என் குலத்தைத் தாங்குவேனென்று கூறி எழுந்திருந்து பண்டசாலையேறப் போந்தானென்க என வகுத்துள்ள நல்லுரையையும் நனி நோக்குக.
புலம்பில் பொருள் தரப் புன் கண் உண்டோ எனபதனை இனி இன்பத்தினும் அறமே பெரிதென நந்தமிழகத்து இளைஞர் பண்டைக்காலத்து உயிரன்ன தங் காதலிமாரையும் பிரிந்துபோய் நிலம்பக வெம்பிய நீள்சுரம் போகிப் புலம்பல் பொள்தரும் வழக்கமுடையராயிருந்தனர் என்பதனை இதன் பொருள் கெட்டேம் இது எம் நிலை என்று சார்தற்கண் ஒருவர் தம் கைப் பொருளிழந்துழி வறுமையுற்று யாம் பெரிதும் கெட்டொழிந்தேம் இப்பொழுது எம்முடைய நிலைமை பெரிதும் இத்தகைய இன்னாமையுடைய வறுமை நிலை கண்டீர் என்று சொல்லி ஏனையோர்பாற் செல்லுமிடத்தே நட்டவர் அல்லார்வாய்மையாக நட்புச் செய்துள்ளவரையன்றி ஏனையராகிய நனி மிகு சுற்றம் மிக மிக நெருங்கிய சுற்றத்தார் தாமும் பெட்டது சொல்லி தாம் விரும்பிய குறிப்பு மொழி கூறி ஆற்றவும் எட்ட வந்துமிகவுந் தொலைவிலே சென்று ஓரிடத்தே ஏகி ஓரிடத்தே தம்முட் கூடி பெரிது இகழ்ந்து நிற்ப மிகவும் இகழ்ந்திருப்பார் என்பதாம்.
இதன் பொருள் பெண்மனம் பேதித்துபெண்ணினது மனத்தியல்பினை மாற்றி ஒருப்படுப்பென் என்னும்ஒருமுகப்படுத்துவேன் என்று கூறுகின்ற எண் இல் ஒருவன் ஆராய்ச்சியில்லாத மடவோனுடைய இயல்பு எண்ணும் ஆறு தன்மையை நினையுங் கால் என்னொக்கும் அம்முயற்சி எதனை ஒக்குமெனின் தெண்ணீர் பரந்து திசைதொறும் போய்க் கெட்ட தெளிந்த நீரிலே பெய்யப்பட்டு நான்கு திசைகளினும் பரவிச் சென்று அழிந்து போன எண்ணெய் கொண்டு ஈட்டற்கு இவறுதல்எண்ணெயை மீண்டும் ஒருசேரக் கொண்டுவந்து சேர்த்தற்கு அவாவுதலையே ஒக்கும் என்பதாம்.
பெண்ணின் மனம் இயல்பாகவே பன்முகப்பட்டுச் செல்வதாம் அதனை ஒருமுகப்படுத்த முயலுதல் நீரிற் பெய்யப்பட்டுத் திசையெல்லாம் சிதறிப்போன எண்ணெயை மீண்டும் ஒருசேரக் கூட்டிக் கைக்கோடற்கு விரும்புவது போன்றதொரு பேதைமைத்து என்றவாறு.
எனத் திருவள்ளுவனாரும் ஓதுதலும் இத்திருக்குறள் உரையின்கண் ஆசிரியர் பரிமேலழகரும் அவர் மனம் வேறுபடுதல் பெண்மனம் பேதின் றொருப்படுப்பெ னென்னும் எண்ணிலொருவன் என்பதனானும் உணர்க என இவ்வளையாபதிச் செய்யுளையே மேற்கோளாக எடுத்துக் காட்டுதலும் காண்க.
இதன் பொருள் நீள்முகை தலைவனே நீண்ட சிற்றரும்பினைக் கொய்து கையால் கிழித்துஅஃது அலராமையாலே தன் கையாலதனைக் கிழித்து அது மோக்குறும்அதன்கண் மணமில்லா திருக்கவும் அதனை மணமுடைய மலர்போல மோக்கின்ற மாண்வினைப் பாவை மறை மாண்புடைய வினைத்திறமமைந்த பாவை போல்வாளாகிய இவள் செய்கையின் கருத்து யாதென நின்று கேட்குறின் அவள் செயலைக் கண்டுநின்று நீ எம்மை வினவுதியாயின் கூறுதும் பெண்அச்செயல் பெண்ணானவள் பேணலும் தகுதியில்லாதாரை விரும்புதலும் அன்பும்அவர் விரும்பாத வழியும் அவரை அவாவுதலும் பிறந்துழிஇவ்வாறு பேணலும் அவாவும் தம்பாற் றோன்றியவழி ஆணைஅவ்வாடவனை பேது செய்து மனமாற்றஞ் செய்து அணைக்குறும் ஆறுஅவனைத் தழுவிக்கொள்ளும் செயற்கு இஃதறிகுறியாம் என்பதாம்.
இஃது அரும்பினைக் கொய்து மோக்குமொரு மகளைக் கண்ட தலைவன் அச் செயலின் குறிப்பு யாது எனப் பாங்கினை வினவியவழி வினவப்பட்டான் தற்குறிப்பேற்றமாக அச் செயலின் குறிப்புக் கூறியபடியாம்.
சிற்றரும்பு மணமில்லாததாகவும் நுகர்தற்குத் தகுதியில்லாததாகவும் இருக்க அம்மகள் அதனைக் கிள்ளிக் கிழித்து மோக்குமிது அம்மகளிர் தகுதியில்லாதவரையும் தம்மை விரும்பாதவரையும் காமுற்று அவரைத் தழுவுதற்கு ஏற்ற உபாயங்களைச் செய்து வலிந்து தழுவுவதனைக் குறிக்கின்றது எனத் தீய மகளிரின் இயல்பினைக் கூறியபடியாம்.
இதன் பொருள் முதிர்ந்தாள் கூத்திஅகவை முதிர்ந்தவளாகிய கணிகை யொருத்தி மகட்கு தன் மகளாகிய இளங்கணிகைக்குச் செவியறிவுறுப்பவள் ஏடி யாறொடு யாழ் ஞெலிகோல் நிலவு ஆர்கொடியாறு போலவும் யாழ் போலவும் தீக்கடைகோல் போலவும் மலர் நிரம்பிய பூங்கொடி போலவும் பாறொடு பத்தினிமா போல மரக்கலம் போலவும் கற்புடை மகளிர் போலவும் விலங்குகள் போலவும் ஒழுகு என்று நின்பால் வருகின்ற காமுகரிடத்திலே நீ ஒழுகுவாயாக என்று கூறினள் அறிவுறுத்தினள் இவை இவ்வுவமைகளின் பொதுத்தன்மை நன்று வேறு ஓரிடத்து வெளிப்படல் ஆம் நன்றாக வேறோரிடத்து விரிவகை யாற் கூறுதும் ஆங்கு விளக்கமாகும் என்பதாம்.
விளக்கம் ஒரு கிழக்கணிகை தன் மகட்கு அறிவுரை கூறுபவள் ஏடி நீ நின்னை விரும்பி வருகின்ற காமுகரிடத்தே யாறுபோலவும் யாழ் போலவும் தீக்கடைகோல் போலவும் நிலவு போலவும் மரக்கலம் போலவும் கற்புடை மகளிர் போலவும் விலங்குகள் போலவும் நடந்து கொள்வாயாக என்று கூறினள் அவ்வுவமைகளின் பொதுத்தன்மையை யாம் வேறிடத்திலே கூறுவோம் அங்கு அவை நன்கு விளக்கமாகும் என்றவாறு.
பாறு என்னும் சொல் மரக்கலம் என்னும் பொருளுமுடைத்தென்பது இவ்வாசிரியர் இதற்கு அப்பொருளே இதன் பொருள் நின் தோள் நம்பி என் மகளே நின்னுடைய தோள்களைப் பெரிதும் விரும்பி மேவு அரும் வான்பொருள் தந்து பெறுதற்கரிய சிறந்த பொருள்களையும் வழங்கி யாவர் எந்தக் காமுகர் அடைந்தவர்க்கு நின்னை எய்தியவர் அவர்கட் கெல்லாம் நீ ஒழுகுவதற்கு ஆய் குரங்கு மரங்களிலேறி இரையை ஆராய்கின்ற குரங்கும் அம் சிறை வண்டு இனம் அவையும் புரைப அழகிய சிறகுகளையுடைய அளிக்கூட்டமுமாகிய இவைகளும் உவமையாவனவேயாம் போல்கஆதலால் அவற்றைப் போலவும் ஒழுகக் கடவாய் என்று பாயிரம் இன்றிப் பயிற்றி மொழிந்தனள் என்று இவற்றைப் பற்றிய முன்னுரை யாதுங் கூறாமலே மிகவும் கூறுவாளாயினள் என்பதாம்.
விளக்கம் அத் தாயாகிய கூத்தி முற்கூறிய யாறு முதலியனவே யன்றிக் குரங்கும் வண்டினமும்கூட நின்னொழுக்கத்திற்கு ஒப்பன ஆதலின் அவற்றைப் போலவும் ஒழுகு என்றாள் என்றவாறு.
இவ்வாறு உவமை மாத்திரமே குறிப்பாகக் கூறினள் பிறிதொன்றுங் கூறிற்றிலள் என்பார் பாயிரமின்றிப் பயிற்றி மொழிந்தனள் என்றார் இவற்றிற்கு இனி யாம் விளக்கங் கூறுதும் கேண்மின் என்பது கருத்து.
இனி நின்னை நயப்பார் பலருளராயினும் நீயோ பொருள் மிகுதியாக நினக்கு வழங்குவோரை மட்டுமே ஏற்றுக்கொள்க என்று குறிப்பாற் கூறுவாள் மேவரும் வான்பொருள் தந்து நின் தோள் நம்பி யாவர் அடைந்தவர்க்கு என்று விதந்தோதினள் நம்பி விரும்பி.
இதன் பொருள் வாரி பெருகப் பெருகிய காதலை இனி கணிகையர் தம்மை விரும்பி வருகின்ற காமுகர் வழங்கும் பொருள் வரவு பெருகுந்துணையும் பெருகிய தம் காதலை வாரி சுருங்கச் சுருக்கி விடுதலின் அப்பொருள் வரவு குறையுமளவு குறைத்துப் பின் பொருள் வரவு நின்றவுடன் தங்கா தலையும் துவர நீத்துவிடுதலாலே மாரி பெருகப் பெருகி மழைநீர் வரவு பெருகுந்துணையும் பெருகி அற அறும்அம்மழை நீர்வரவு அறவே அற்று வறந்துவிடுகின்ற வார்புனல் ஆற்றன் வகையும் புரைய நெடிய நீர்ஒழுகும் யாற்றினது தன்மையையும் நிகர்ப்பர் என்பதாம்.
விளக்கம் அம்முது கூத்தி யாறுபோல ஒழுகுக என்றதன் கருத்து யாறானது மழைநீர் வந்து புகுமளவும் பெருகி அது வறத்தலும் வறந்து போவதுபோல நீயும் நின்னை விரும்பும் காமுகர் நினைக்குப் பொருள் மிகுதியாக வழங்குந்துணையும் மிகவும் காதலுடையாள் போன்று ஒழுகுக அவர் பொருள் வழக்கம் குறையின் நீ நின் காதலையும் குறைத்துக் கொள்ளக் கடவை.
அப்பொருட்குஅந்தப் பொருட் பொருட்டாக அங்ஙனம் ஆகிய அன்பினர் ஆதலின்அப்பொருள் தருவாரிடத்து அன்பு காட்டும் இயல்பினராதலாலே பாண்மகன் எங்ஙனம் பட்டனன் அப்பொழுதே பாண்மகற்கு அங்ஙனம் ஆகிய மற்றொரு பாணனுக்கு அவ்வாறே கருவியாகி விடுகின்ற யாழும் புரைப யாழையும் ஒப்பாவர் என்பதாம்.
விளக்கம் யாழானது தன்னையுடையாள் இறந்து பட்டுழி அவனோடு அழிந்துபடாமல் பின்னும் தன்பால் இசை தருகின்ற பிறனொரு பாண்மகனிடத்தே சேருதல் போன்று கணிகையாரும் தமக்குப் பொருள் வழங்கியவன் வறியவனாயவிடத்து அவன்பா லன்பு மாறி மற்றுமொரு பொருளுடையான்பாற் சேர்வர் என்றவாறு.
இதன் பொருள் கை உற்றவர்கட்கு கணிகையர் தம்பாலெய்திய காமுகர் திறத்திலே பல காரணம் செய்துஅவர் இன்புறு மாற்றாலே பல்வேறு செயல்களையும் செய்து ஆற்றிற் கலந்துஅவர் விரும்பிய வழியிலே இயங்கி எனும் அரணம் இலர்அக் காமுகர்க்குச் சிறிதும் பாதுகாவல் ஆகாதவராய் திண் பொருள் கோடற்குஅவரது திண்ணிய பொருள்களைக் கைக்கொள்ளுமாற்றால் அவரை அழித்துவிடுத லாலே திரணி உபாயத்தில் சிறிய துய்யாகிய பஞ்சினை மெல்லக் கடைந்து செய்யுமோருபாயத்தாலே அதன்கண்திணிந்த தீயினைக் கோடற்கு அப்பஞ்சினையே அழித்து விடுகின்ற அரணிஞெலிகோல் தீக்கடை கோலையே அமைவரநன்கு பொதுத்தன்மை பொருந்தி வரும்படி ஒப்ப ஒப்பாகுவர் எனபதாம்.
எனவே கணிகை மகளிர் தம்மை விரும்பும் காமுகர் வழிநின்று அவர்க்கிதஞ் செய்வார் போன்று செயல்கள் பலவற்றையுஞ் செய்து அவர் கொண்டுள்ள பொருளனைத்தும் கைக்கொண்டுவிடுவர் பொருளிழப்பாலே அக்காமுகர் அழிந்துபடுவர் ஆதலால் கணிகையர் தீக்கடைகோலையே நிகர்ப்பர் என்றவாறு.
இதன் பொருள் நாள் தொறும் நாள் தொறும் நந்திய காதலைஇனிக் கணிகை மகளிர்தாம் தம்மை விரும்பிய காமுகர் பொருளீயுந்துணையும் நாளுக்கு நாள் வளர்ந்து வருகின்ற காதலுடையார் போற் காட்டி நாள்தொறும் நாள்தொறும் நய்ய ஒழுகலின் பின்னர் அக்காமுகர் பொருளீதல் அருகி வருங்காலத்தே நாளுக்கு நாள் அருகிவருகின்ற காதலுடையராய் அக்காமுகர் வருந்தும்படி ஒழுகுதலாலே நாள்தொறு நாள்தொறும் நந்தி உயர்வு எய்தி முதற் பகுதியிலே நாளுக்கு நாள் வளர்ச்சிபெற் றுயர்வினை யடைந்தும் நாள்தொறும் தேயும்இறுதிப் பகுதியிலே நாளுக்கு நாள் ஒளிமழுங்கித் தேய்தலுடைய நகைமதி ஒப்பர் ஒளியுடைய திங்கள் மண்டிலத்தையும் ஒப்பர் என்பதாம்.
விளக்கம் கணிகையர் தம்மை விரும்பும் காமுகர் பொருளீயுந்து துணையும் நாளுக்கு நாள் காதல் மிகுவார் போன்று காட்டி அவர் பொருளீதல் குறையுங் காலத்தே அன்பினையும் நாளுக்கு நாள் குறைத்துக் கோடலாலே ஒளிப்பக்கத்தே நாளுக்கு நாள் வளர்ந்து இருட்பக்கத்தே நாளுக்கு நாள் தேய்ந்தொழியும் திங்கள் மண்டிலத்தையும் ஒப்பர் என்றவாறு.
கணிகை மகளிர் பொருண்மிக்க காமுகக் கயவர் தம்மைக் கண்டு காமுற்றுத் தம்பால் வரும்படி தம்மை மிகவும் ஒப்பனை செய்துகொண்டு அவர் தம்மைக் காணும்படி உலாவி நிற்றலாலே வண்டுகள் தம்மை விரும்பி வருதற்பொருட்டுக் காட்டின்கண் அழகாக மலர்ந்து அவ்வண்டுகள் காணும்படி அசைந்து நிற்கும் பூங்கொடிகளையும் ஒப்பாவர் என்றவாறு.
இதன் பொருள் தம்கண் பிறந்த கழி அன்பினார்களைஇன்னும் கணிகை மகளிர் தம்மிடத்து முதிர்ந்த காமுடையராகிய ஆடவரை வன்கண்மைசெய்து அவர் தமக்கீயுமாற்றால் வறியராய பின்னர்ச் சிறிதும் கண்ணோட்டமில்லாத இகழ்ச்சிகளைச் செய்து வலிய விடுதலின் வலிந்து போக்கிவிடுதலாலே இன்பொருள் ஏற்றி இனிய பல்வேறு பண்டங்களையும் தம்முள் ஏற்றிக்கொண்டு எழநின்ற வாணிகர்க்கு தம்மையே புகலாகக் கருதிக் கடலிலே தம்மை செலுத்தி வருகின்ற வணிகமாக்கள்பால் சிறிதும் இரக்கமின்றி அவரிறந்தொழியும்படி அங்கண் பரப்பகத்துஅழகிய இடத்தாற் பெரிதும் பரந்துகிடக்கும் அக்கடலின் நடுவே ஆழ்கலம் ஒப்ப அவர் பொருளையெல்லாம் தன்னோடு கொண்டு நீருள் மூழ்கி விடுகின்ற மரக்கலத்தையும் ஒப்பர் என்பதாம்.
கணிகை மகளிர் தம்மை விரும்பிவரும் காமுகக் கயவரின் பொருளெல்லாம் தம்பாலகப்படுத்திக் கொண்டு பின்னர் அவரழிந்தொழியும்படி கண்ணோட்டமின்றித் தள்ளிவிடுதலாலே வணிகரீட்டிய பொருளையெல்லாம் அகப்படுத்திக்கொண்டு அவரைக் கண்ணோட்டமின்றி அகற்றிவிட்டு அப் பொருளோடு கடலினூடு ஆழ்ந்துவிடுகின்ற மரக்கலத்தையும் ஒப்பர் என்றவாறு.
இதன் பொருள் பைத்துஅரவு அல்குல் பொன் பாவையின் நல்லவர் நச்சுப் பையினையுடைய பாம்பினது படம்போன்ற அல்குலையுடைய பொன்னாலியன்ற பாவை போலும் அழகையுடைய கணிகை மகளிர் ஒத்த பொருளால் உறுதி செய்வார்களை தம்தகுதிக் கேற்ற பொருள் கொடுத்துத் தமது வாழ்க்கையினை நிலைபெறுத்துகின்ற ஆடவர்களை எத்திறத்தானும் எல்லா வழிகளானும் வழிபட்டு ஒழுகலின் வழிபட்டு நடத்தலாலே பத்தினிப் பெண்டிர் படியும் புரைப கற்புடை மகளிர் தன்மையையும் ஒப்பர் என்பதாம்.
விளக்கம் கணிகை மகளிர் தாம் விரும்புகின்ற பொருளைத் தமது தகுதிக்கேற்ப வழங்குகின்ற ஆடவர்களை எவ்வாற்றானும் வழிபாடுசெய்து பேணி யொழுகுதலாலே அவர்கள் கற்புடை மகளிரையும் ஒப்பர் என்றவாறு இதன் பொருள் மலர் அன்ன கண்ணார் தாமரை மலர்போன்ற அழகிய கண்ணையுடைய கணிகை மகளிர் வீ பொருளானை அகன்று தம்மை நயந்து தமக்கு வழங்கி அழிந்துபோன பொருளையுடைய ஆடவனைக் கைவிட்டுப்போய் ஓர் பிறன்மா பொருளான் பக்கம் மற்றோர் ஏதிலனாகிய பெரிய செல்வன்பால் சென்று மாண நயத்தலின் மாட்சிமை யுண்டாக விரும்புதலாலே மேய்புலம் புல் அற தாம் தொன்று தொட்டு மேய்கின்ற நிலம் புல் அற்று வறிதாய விடத்தே மற்று ஓர் புலம்புகு மாவும் வேறோர் புன்னிரம்பிய நிலத்தைத் தேடிச் செல்லும் விலங்குகளையும் புரைய ஒப்பர் என்பதாம்.
கணிகை மகளிர் பொருள் அழிந்தவனைக் கைவிட்டுப் புதுவதாக வேறொரு பொருளுடையான்பாற் புகுதலாலே தாம் மேய்கின்ற நிலம் புல்லற்று வறிதாயவுடன் மற்றுமொரு புல் நிரம்பிய நிலத்திற் புகுகின்ற விலங்குகளையும் ஒப்பரென்றவாறு.
இதன் பொருள் வம்பு இளமெல்முலை வாள்நெடு கண்ணவர் கச்சணிந்த இளமையும் மென்மையுமுடைய முலையினையும் வாள் போன்ற நெடிய கண்களையும் உடைய கணிகை மகளிர் நுண் பொருளானை நுகர்ந்திட்டு தேய்ந்தழிகின்ற பொருளையுடையவனை அவன் செல்வந் தேயுந்துணையும் அவனோடு கூடி இன்புற்றிருந்து அப் பொருள் அழிந்த பின்னர் நன்கு வான் மற்றறொருவனை விரும்பிப் போதலாலே கொம்பிடை வாழுங் குரங்கும் புரைபமரக் கொம்புகளிலே வாழ்ந்து அவற்றுள் ஒன்றன்கண்ணுள்ள மலர் காய் கனி முதலியவற்றைத் தின்று தீர்த்தபின் மற்றொருகிளையிற் றாவிச் செல்லுகின்ற குரங்கையும் ஒப்பர் என்பதாம்.
கணிகையர் ஒருவன்பாலுள்ள பொருளைச் கவர்ந்த பின்னர் அவன் வறியனாக மற்றொரு பொருளுடையானைச் சேர்வதனால் ஒரு கொம்பிலுள்ள இரை தீர்ந்த பின்னர் மற்றொரு கிளைக்குத் தாவுகின்ற குரங்கையும் ஒப்பர் என்றவாறு.
இதன் பொருள் அரும்பு இளமெல் முலைஅம் சொல் அவர்தாம் கோங்கரும்பு போன்ற இளமையுடைய மெல்லிய முலையினையும் அழகிய சொற்களையுமுடைய அக் கணிகை மகளிர்தாம் முருக்கு அலர்போல் சிவந்து ஒள்ளியர் ஏனும்முண்முருக்கமலர் போன்று சிவந்து ஒளியுடைய உடம்பினையுடையரேனும் பருக்காடு இல்லவர் பக்கம் நினையார்பொருட் பெருக்கம் இல்லாத வறியவர் பக்கலிலே கருத்துவைத்தலிலர் ஆகலின் வரிச்சிறை வண்டின் வகையும் புரைப வரிகளமைந்த சிறகினையுடைய வண்டினங்களையும் ஒப்பாவர் என்பதாம்.
கணிகை மகளிர் பொருளில்லாரை அவர்தாம் பேரழகுடையரேனும் கருதியும் பாரார் ஆதலால் பூவாத கொடிகளை நோக்காத வண்டுகளையும் ஒப்பாவர் என்றவாறு.